पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. शहर और इसके आसपास जिस हिसाब से आबादी बढ़ रही है, उसके मुकाबले विकास नहीं हो रहा। भविष्य की चुनौतियों को ध्यान में रखते हुए अगले २५ साल की तैयारी अभी से शुरू करनी होगी। डिप्टी सीएम सुखबीर सिंह बादल ऐसा मानते हैं।
उन्होंने बुधवार को चंडीगढ़ में आयोजित एक बैठक में नगर निगम, पुडा और पीडब्ल्यूडी को १५ दिन के अंदर विकास योजनाओं का खाका तैयार करने का आदेश दिया। इसके लिए कमेटी भी बना दी। कमेटी में स्पेशल प्रिंसिपल सेक्रेटरी मनवेश सिंह सिद्धू, पुडा के मुख्य प्रशासक सुप्रीत सिंह गुलाटी और निगम कमिश्नर विनय बुबलानी को शामिल किया गया है। सारे प्रोजेक्ट को एक स्वतंत्र नोडल एजेंसी मॉनीटर करेगी।
इस संबंध में अगली बैठक २ जुलाई को संभावित है। बुधवार को हुई बैठक में निकाय मंत्री भगत चूनी लाल, मुख्य संसदीय सचिव केडी भंडारी, विधायक मनोरंजन कालिया, विधायक परगट सिंह, मेयर सुनील ज्योति, सीनियर डिप्टी मेयर कमलजीत सिंह भाटिया, डिप्टी मेयर अरविंदर कौर ओबराय, पुडा के मुख्य प्रशासक सुप्रीत सिंह गुलाटी, नगर निगम कमिश्नर विनय बुबलानी मौजूद थे।
विकास किस तरह का? डिप्टी सीएम ने इसके लिए अधिकारियों को कुछ सुझाव भी दिए। उन्होंने कहा, जालंधर व दोआबा रीजन में सीवरेज नेटवर्क और वाटर सप्लाई नेटवर्क नए सिरे से तैयार करें। हर शख्स को पानी के लिए मीटर कनेक्शन मिले। सीवरेज ट्रीटमेंट प्लांट की सीरीज हो। सॉलिड वेस्ट प्लांट लगे। शहर की बाहरी और अंदरूनी छोटी सड़कों को चौड़ा किया जाए। जालंधर की सड़कों का भविष्य के लिए रोडमैप तैयार किया जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn